text: Galleri: Prins Henriks skulptur blev afsløret
  29 juli 2014 kl. 11.29
  Prins Henrik kunne i dag afsløre den bronzeskulptur, han selv har lavet.
  Masser af mennesker var mødt op på Torvet i Gråsten hvor Prins Henrik skulle vise sin skulptur, ?Dronningen?, frem for første gang. Den skal fremover stå på Torvet.
  ?Dronningen? har ikke andet med prinsgemalens bedre halvdel at gøre end navnet. Skulpturen ?Dronningen? er nemlig oprindeligt en skakbrik til et helt sæt skakbrikker, som Prins Henrik modellerede til Kronprins Frederiks 20 års fødselsdag. I dag er ?Dronningen? imidlertid blevet en to meter høj bronzeskulptur.
  Flere lokale foreninger og sponsorer er gået sammen og har indkøbt og sikret skulpturen for offentligheden. Den er Gråstens markering af Prins Henriks 80 års fødselsdag tidligere på året.
  